Ülemaailmselt on tänaseks planeeritud kokkuleppelise kalendri aastat tähistava järjekorranumbri vahetus.  Osaleme meiegi!      Imeilus talvepäev oli.                                    Kohe õhtuni välja oli ilus.                                          Tulgu teile kõigile, kallid blogisõbrad, selline imeilus aasta nagu oli tänane talveilm!  Täiuslik aasta, täis kõike, mida ühelt elulõigult head oodata on - te olete selle ära teeninud!  Fiat!    ***    Enesekriitiliselt pean praeguse enesetunde liigitama lahtrisse "inimene kaevab omale hammastega hauda".  Kui ma soetasin toiduvarud eeldusel, et juhul kui tõepoolest tuiskama peaks hakkama ei oleks mitte näljasurm see, mis mind võtab, siis miks ometi pidasin  ma heaks mõtteks enamiku sellest toidust kohe ära süüa?  Nüüd ohin ja kirun.  Paras mulle, õgardile!  Samas: eks proovige ise vastu panna kiusatusele, mis on võtnud särisevate ahjukartulite ja kuumade lihapirukate kuju!